สอบถามหน่อยค่ะ ปัจจุบันกินยาคุมยี่ห้อพรีม28เม็ด พอเลยวันที่ประจำเดือนหยุด แต่ประจำเดือนก็มาแบบกระปริดกระปรอยเป็นสีดำออกน้ำตาล กินจนถึงเม็ดตัวยาสุดท้าย ตอนนี้กินเม็ดแป้งเม็ดที่5แล้ว ประจำเดือนก็ปกติเป็นสีแดง เลยอยากถามว่า จะเปลี่ยนไปทานยาคุมยี่ห้อไดแอน ต้องเริ่มทานวันไหนคะ
สวัสดีค่ะ การกินยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ พอจะเปลี่ยนแผงหรือยี่ห้อก็ใช้หลักการเดิมค่ะ แต่ตอนนี้ที่กินแบบ 28 เม็ดอยู่ อาจกินให้ครบก่อน แล้วค่อยต่อแผงใหม่ทันทีที่กินหมดก็ได้ค่ะผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิดแต่หากในระหว่างกินยาคุมกำเนิด มีเลือดออกจากช่องคลอดมาก ควรไปตรวจเพิ่มเติมว่ามีสาเหตุอื่นนอกเหนือจากผลข้างเคียงของยาหรือไม่